सीलिंग से निजात दिलाने के लिए दिल्ली मास्टर प्लान-2021 में प्रस्तावित संशोधन में राहत के लिए कारोबारी संगठन लामबंद होकर दबाव की रणनीति पर चल रहे हैं। दरअसल, सीलिंग से परेशान कारोबारियों ने पहले सरकार पर दबाव बनाने के लिए दिल्ली व्यापार बंद किया था। उनके इस दबाव से दिल्ली विकास प्राधिकरण (डीडीए) ने मास्टर प्लान में संशोधन के प्रावधानों पर सुझाव मांगे हैं। लेकिन कारोबारी शर्तों के साथ सीलिंग से राहत के प्रावधानों से संतुष्ट नहीं है। इसलिए वे अब इन प्रावधानों को अपने हित में करवाने के लिए दबाव डालने की रणनीति पर काम कर रहे हैं।